
Heves Megyei Hírlap testkultúrális írásainak történeti áttekintése
1863-2011-ig terjedő időszakban
Egerben az elmúlt évtizedekben változások jellemezték a lakosság rekreációval, egészséggel, mozgással kapcsolatos életmódját. Egy olyan anyag összeállítására gondoltunk, amelyben a Heves Megyei Hírlap összes évfolyamára visszamenőleg kigyűjtjük, összehasonlítjuk, elemezzük és értékeljük, a mai értelemben vett testkultúra területén (sport, rekreáció, egészség/életmód, wellness-turizmus) megjelent cikkeket, írásokat. Terveink szerint a lapban megjelenő írások meghatározott szempontok szerinti elemzése hűen fogja tükrözni azt a változást, fejlődést, amit az egyes időszakok jellemzőbb, fontosabb vagy éppen divatosabb testkultúrával kapcsolatos eseményei mutatnak be.
Kutatásunk során célul tűztük ki, hogy elemezzük és értékeljük, milyen szerephez jutottak, változtak tartalmi és mennyiségi szempontból a nyomtatott helyi médiában a mai értelmezésben használt testkultúrális területek. A sport, a rekreáció (ehhez tartoznak a bálok, estélyek, színház, mozi látogatás és szabadidős tevékenységek) az egészség / életmód, és a wellness-turizmus a „Heves Megyei Hírlap”-ban és az olvasók körében.
Módszerünk kutatói elemző feldolgozás volt, az eredmények kiértékeléséhez pedig, Excel táblázatot használtuk. A vizsgálati minta (n=148 év) 6%-át wellness-turizmussal, 27%-át a sporttal, 31%-át az egészség/életmóddal, 36%-át a rekreációval foglalkozó cikkek száma tette ki. Ezzel kapcsolatban, több ezer oldalról beszélünk, mivel havi, heti, aztán napi lapként találkozhattunk az újsággal. 1863-1944-ig 33ezer276 újságoldal, 1945-2011-ig 264ezer990 oldal. Ez összesen 298ezer266 oldalnyi mennyiség.
Az eredmények alapján megállapítható, hogy a Heves Megyei Hírlapban megjelenő testkultúrális tartalmú cikkek száma a kezdeti növekedés után fokozatosan – főleg a digitális média elterjedésével – csökkent. Az oldalszámok emelkedése pedig elsősorban a megélhetési aktualitások, reklámok, hirdetések számának rohamos növekedésével járt együtt.




